עופרה עופר

עופרה עופר אורן (נולדה ב-4 ביולי 1951 בתל אביב) היא סופרת, משוררת, בלוגרית, מתרגמת ועורכת ישראלית; זוכת פרס ספיר לשנת 2023 על ספרה "מה קרה להגר באילת?".

==ביוגרפיה==
נולדה בתל אביב, בת ליוסף עופר, סופר ומראשוני חיל האוויר הישראלי. גדלה ביפו, שם התגוררה משפחתה בדירה במתחם "מחנה אריאל" (קבוצת מבנים ששימשה את מפקדת חיל האוויר בימי ראשית המדינה), ובהמשך עברה משפחתה לבסיס תל נוף. למדה בבית הספר שבמושב קדרון ואחר כך בתיכון מאוחד רחובות (תמ"ר, כיום תיכון דה שליט). מכיתה י' עד י"ב למדה בבית הספר התיכון היהודי JFS בלונדון, שם שהתה משפחתה בשליחות. לאחר שובה ארצה שירתה כקצינה בחיל האוויר.

עופר היא בוגרת החוג לספרות אנגלית באוניברסיטת תל אביב, שם למדה גם בחוג לקולנוע בשנתו הראשונה ואחר כך משחק בחוג לתיאטרון. כמו כן הוציאה שם תעודת הוראה.

== קריירה ==

=== הוראה ===
במשך כארבעים שנים לימדה עופר אנגלית, הן במערכת האינטרנית (בין השאר ב"תיכון בן צבי" בקריית אונו ובבית הספר לאומנויות "תלמה ילין" בגבעתיים) והן במסגרת האקסטרנית (ב"אנקורי", בתיכון לחמן ובמכון שחר). בשנות ההוראה הגישה עופר אלפי תלמידים לבחינות הבגרות באנגלית. עופר פרשה מהוראה בשנת 2015, בין השאר בגלל ביקורת שהייתה לה על תוכנית הלימודים באנגלית ודרישות משרד החינוך.

== כתיבה ותרגום ==
עופר החלה לכתוב כבר בימי נעוריה, ובמשך כמה שנים שימשה כ"כתבת נוער" בשבועון מעריב לנוער, ופרסמה בו עשרות כתבות, מאמרים ושירים (בכלל זה במהלך התקופה שבה שהתה בלונדון).

במקביל לעבודת ההוראה עסקה עופר, מאז 1989, גם בכתיבה, תרגום ועריכה של ספרים ואף הנחתה סדנאות כתיבה, בין השאר בבית אריאלה ובמסגרת פרויקט "סיפור נולד" של משרד החינוך, שבו מנחים סופרים סדנאות כתיבה לתלמידים ביישובי הפריפריה.

=== סופרת ===
ספרה הראשון של עופר, "הפרדת צבעים", שבו ארבע נובלות, יצא לאור בשנת 1989 וזכה לשבחי המבקרים, וכך היה גם עם פרסום הרומן הראשון שכתבה עופר, "דיבור עקיף", בשנת 1990.

ספריה של עופר עוסקים במציאות ישראלית פרוזאית וגיבוריה הם אנשים "רגילים", בעיקר נשים מהמעמד הבורגני והזעיר-בורגני. הנושאים העומדים במרכז יצירתה הם חיי נישואים, אימהוּת, מצוקות נפשיות, וכן אלימות וגילוי עריות במשפחה. היא מרבה להיעזר במונולוג בגוף ראשון ובטכניקות של כתיבה מודרנית, כגון זרם התודעה, החלפת נקודות מבט וטכניקת הרשומון.<ref>[https://heksherimlexicon.bgu.ac.il/lexicon-entry/%d7%a2%d7%95%d7%a4%d7%a8-%d7%a2%d7%95%d7%a4%d7%a8%d7%94/ עופר, עפרה], לקסיקון הקשרים לספרות ישראלית</ref>

עד כה פרסמה עופר שנים עשר ספרים, וסיפוריה נכללו בשלוש אנתולוגיות. בשניים מספריה ("שירה והירושימה" ו"יופי לי, יופי לי") ובראיונות עיתונאיים, כולם לאחר פטירת אביה, טענה עופר כי הייתה קורבן לגילוי עריות מצידו. לדבריה, בנוסף על הפגיעה המינית היא ספגה השפלות ואלימות פיזית ומילולית מאביה ואמה גם יחד.

בספריה האחרים נגעה עופר במגוון נושאים ובהם היבטים של פרשת קסטנר (ברומן "מעקב"), ההווי בבית ספר לאומנויות (ברומן הבלשי "רצח בבית הספר לאומנויות"), ובחוויות נעורים (בספר "כמו עפיפון מנותק").

בשנות ה-90 פרסמה עופר רשימות עיתונאיות וביקורות ספרים בכמה עיתונים ובהם: "ידיעות אחרונות", "דבר", "עולם האישה" ו"עיתון 77".

=== כתיבת שירים ===
מאז שפרשה מההוראה מתמקדת עופר בכתיבת שירים. בראשית דרכה בתחום זה כתבה שירים בסגנון חופשי ורוב השירים הללו רוכזו בספר השירים הראשון שלה "מה המים יודעים על צמא". בשנים האחרונות מקפידה עופר על חריזה ועל משקל, ומרבית שיריה כתובים כסונטות או כוילאנלים. שיריה פורסמו במוסף "תרבות וספרות" של עיתון הארץ, בכתב העת הו!, בכתב העת המוסך, בעיתון 77, באתר "גלויה" ועוד.

בשנת 2023 פרסמה עופר לראשונה יצירה המשלבת סיפורת ושירה – הרומן "מה קרה להגר באילת?" מורכב מ-336 סונטות מוקפדות משקל וחריזה, שבהן מובאת מסכת חייה של צעירה שגדלה בבית אלים ומוחץ, ובורחת ממנו אל האלימות שבחוץ. בעקבות זכיית הספר בפרס ספיר, הוא יתורגם לשפה הערבית, ואורן בחרה שבנוסף, הוא יתורגם גם לשפה האנגלית על ידי ניבה כספי, המתגוררת באוסטרליה.

=== בלוגרית "סופרת ספרים" ===
בנוסף, מפעילה עופר מאז שנת 2014 בלוג בשם "סופרת ספרים", שבו היא מפרסמת רשימות וביקורות על ספרים ולעיתים גם על סרטים וסדרות טלוויזיה. בבלוג יש גם פינות קבועות ("השיר של יום שלישי" ו"סוגרים שבוע עם ציטוט"). בעבר התפרסמו בו גם רשימות על סיפורם של שירים, על סיפורם של נאומים ועל חייהן של סופרות מפורסמות, רשימות שעלו במקביל גם באתר Xnet.

=== תרגום ===
עופר תרגמה מאנגלית למעלה מארבעים ספרי פרוזה, וערכה ספרים רבים. בין השאר תרגמה עופר יצירות של יצחק בשביס-זינגר, גרהם גרין, ג'ק לונדון, ג'פרי ארצ'ר, וקרול שילדס. כמו כן תרגמה לעברית סדרות לילדים ובני נוער.

בשנים האחרונות פרסמה עופר גם תרגומי שירים מאנגלית, תוך הקפדה על שמירת החריזה והמשקל שבשירים המקוריים. בין השאר היא פרסמה תרגומים לשיריהם של כריסטינה רוזטי, ו"ה אודן וג'רארד מנלי הופקינס וסונטות שכתבו ויליאם שייקספיר ואליזבט בארט בראונינג.

== פרסים ==

* 1994 פרס היצירה לסופרים עבריים
* 2019 פרס שרת התרבות בתחומי היצירה הספרותית

* 2023 פרס ספיר לספרות על ספרה "מה קרה להגר באילת".

== חיים אישיים ==
עופר הייתה נשואה לטייס בחיל האוויר ולזוג נולד בן. הם התגרשו כעבור תשע שנים. היא נישאה בשנית ולזוג נולדה בת. אחר כך, נישאה בשלישית, לאריה אורן. היא מתגוררת בקריית אונו.

==ספריה שראו אור==
===רומנים וקובצי סיפורים===
* "הפרדת צבעים", ארבע נובלות, (עם עובד, 1989)
* "דיבור עקיף", רומן, (זמורה-ביתן, 1990)
* "כמו עפיפון מנותק", ספר לבני הנעורים, (דביר, 1992)
* "לשתות תה עם מלכת אנגליה", קובץ סיפורים, (ספריית מעריב, 1994)
* "בגידות, כל מיני", קובץ סיפורים, (ביתן, 2000)
* "שירה והירושימה", רומן, (ידיעות אחרונות, 2003)
* "יופי לי, יופי לי", רומן, (ידיעות אחרונות, 2006)
* "מעקב", רומן, (כנרת זמורה-ביתן, 2013); לטעימת קריאה מהספר יש ללחוץ [http://www.scribd.com/doc/142921989/מעקב-עופרה-עופר-אורן כאן]
* "רצח בבית הספר לאמנויות", רומן בלשי, (כנרת זמורה-ביתן, 2017)
* "מה קרה להגר באילת?", רומן בסונטות, (כנרת זמורה-ביתן, 2023)
* "בדולח וסכינים", ממואר, (עם עובד, 2024)

===שירה===
* "מה המים יודעים על צמא" (ספרי עיתון 77, 2018)
* "רוחות רפאים לא הולכות לאיבוד" (ספרי עיתון 77, 2024). הספר פורסם בסיוע קרן יהושע רבינוביץ ובתמיכת מינהל התרבות במשרד התרבות והספורט.

===אנתולוגיות שבהן נכללו סיפוריה===
* "אמהות ובנות" בעריכת שולה מודן ומיה דבש (מודן, 1997)
* "מזרח ומערב" בעריכת אמנון שמוש (אביב, 1998)
* "תוכו רצוף אהבה" בעריכת שי צור ומיכל חרותי, (ידיעות אחרונות, 2005)

===ספרים באנגלית===
* [http://www.amazon.co.uk/A-Letter-to-Mother-ebook/dp/B0064QXTOS/ref=sr_1_1?s=books&ie=UTF8&qid=1339914746&sr=1-1 A Letter to Mother] הגרסה האנגלית של "יופי לי יופי לי" באתר אמזון.
* [https://www.amazon.com/Truths-We-Never-Told-Novel/dp/B0CCZXR1YN The truths We Never Told] הגרסה האנגלית של "מעקב" באתר אמזון.

===מאמרים===
* (המאמר התפרסם בספר "עולם בלי סודות - הסוד וחשיפתו ככלים לתיקון עולם ופרט" בעריכת יובל אלבשן).
* [https://www.hebpsy.net/articles.asp?id=3796 כן, זה קרה!: סקירת הספר "היה או לא היה: כאשר צללים של פגיעה מינית עולים בטיפול"], באתר פסיכולוגיה עברית, 8 באפריל 2019.
* "על הסודות ההכרחיים", ניסיון להגדיר מהי ספרות, בכתב העת הו!, גיליון 20, ספטמבר 2020 (המסה בשלמותה [https://ofra-offer-oren.com/2020/09/26/הו-20-מהי-ספרות/ מצוטטת כאן]).
* "מסה על סונֶטה 20 של שייקספיר, והשוואה בין תרגומיה לעברית", בכתב העת הו!, גיליון 22, פברואר 2022 (המסה בשלמותה [https://ofra-offer-oren.com/2022/02/22/מסה-על-סונטה-20-של-שייקספיר-והשוואה-בין-ת/ מצוטטת כאן]).
* .
* "האם יש עתיד לשפה העברית", בכתב העת הו!, גיליון 26, אפריל 2024 (המסה בשלמותה [https://ofra-offer-oren.com/2024/04/04/%d7%92%d7%99%d7%9c%d7%99%d7%95%d7%9f-26-%d7%a9%d7%9c-%d7%94%d7%95-%d7%94%d7%a2%d7%95%d7%a1%d7%a7-%d7%91%d7%a2%d7%aa%d7%99%d7%93-%d7%94%d7%a9%d7%a4%d7%94-%d7%94%d7%a2%d7%91%d7%a8%d7%99%d7%aa-%d7%95/ מצוטטת כאן])

==תרגום ועריכה==
בין הספרים שתרגמה עופר:

===פרוזה===
* "חלאה" ו"סרטיפיקט" מאת יצחק בשביס-זינגר
* "המפסיד זוכה בכל" מאת גרהם גרין
* "אהבת החיים" מאת ג'ק לונדון
* "ראשון בין שווים" מאת ג'פרי ארצ'ר
* "מתים" מאת ג'ים קרייס
* "יומני האבן", "המסיבה של לארי" ו"צירוף מקרים" מאת קרול שילדס
* "המין הראשון" מאת הלן פישר
* סדרות לילדים: "אינדיאנה ג'ונס" ו"מסע בין כוכבים"

===שירה===
* "שירי לי שיר" מאת כריסטינה רוזטי
* "סונטות מהפורטוגזית" מאת אליזבט בארט בראונינג ([https://ofra-offer-oren.com/2021/09/07/אליזבת-בארט-בראונינג-סונטות-מהפורטוג/ הוצאה מקוונת])
* "מהיפים מכל נתבע המשך", מחזור הסונטות המלא, מאת ויליאם שייקספיר ([https://www.e-vrit.co.il/Product/28657/מהיפים_מכל_נתבע_המשך_שייקספיר___הסונטות הוצאה מקוונת])

==קישורים חיצוניים==

* [http://ofra-offer-oren.com הבלוג סופרת ספרים של עופרה עופר אורן]
* 
* 
* 
* 
* [https://www.youtube.com/watch?v=FI0bZUmbgc8&t=694s דבריה של עופרה עופר אורן בכנס "אהבה פוגענית אינה אהבה" באוניברסיטת חיפה], יולי 2019

מיצירתה
* 
* [https://ofra-offer-oren.com/2020/01/20/גליון-הו-19-חשבת-שהלכתי-ממך-בקלות/ חשבת שהלכתי ממך בקלות?] שש סונטות על שן שבורה, שלוש מהן התפרסמו בגיליון 19 של כתב העת הו!, ינואר 2020.
* [https://ofra-offer-oren.com/2021/05/29/הו-גיליון-21-ובו-גם-שלוש-סונטות-שלי/ שלוש סונטות: "סתם סוד אסור, לא הריסות"], בגיליון הו! מספר 17, מאי 2021.
* [https://www.lekol-haruhot.sites.tau.ac.il/post/סיפור-בתשע-סונטות-על-כובע-שנשכח תשע סונטות: סיפור על כובע שנשכח], בכתב העת "לכל הרוחות" של החוג לספרות באוניברסיטת תל אביב, יוני 2021.
* [https://nillydagan.com/סופש-103-ספטמבר/2868-עופרה-עופר-אורן שישה שירים מתוך "מה המים ידעו על צמא"] באתר של נילי דגן, 19 ביוני 2021.
* [https://moznaeem.com/שירים-עופרה-עופר-אורן/ שלושה שירים], בכתבת העת מאזניים, גיליון אוקטובר 2021.
* [https://salonet.org.il/שחלקיקי-האור-יתאחדו/ "שחלקיקי האור יתאחדו"], באתר סלונט, 26 בנובמבר 2021.
* 
* [https://ofra-offer-oren.com/2023/02/21/גליון-24-של-כתב-העת-הוראה-אור-לאחרונה-ויש/ "ואת הקונפידנט שלי"], שלושה וילאנלים, בכתב העת הו!, גיליון 24, פברואר 2023.
* 

ראיונות
* [https://ofra-offer-oren.com/ראיונות-על-שירה-והירושימה/ צילום הריאיון] שערכה ענת מידן והתפרסם במוסף "7 ימים" של ידיעות אחרונות, 28 בנובמבר 2003.
* אורית הראל [http://www.macom.org.il/wp-content/uploads/2014/01/yofi.jpg מראיינת את עופרה עופר] במעריב, 7 בדצמבר 2005
* .
* [https://readbooks.co.il/watching/ ביקור בית עם עופרה עופר אורן] בעקבות הוצאת הספר "מעקב", באתר "ספרים – ספרים סופרים ומה שביניהם", 30 במאי 2013.
* .
* .
* 
* 
* 
* נגה גיסיס, [https://www.steimatzky.co.il/magazine/interview-with-ofra-ofer-oren "עד השנייה האחרונה לא האמנתי שזה יקרה"], מגזין סטימצקי, מרס 2024.
* מאיה נחום שחל, [https://www.e-vrit.co.il/Product/32884/%D7%AA%D7%A7%D7%93%D7%99%D7%9E%D7%99%D7%95%D7%AA_%D7%A0%D7%A9%D7%99%D7%9D_%D7%A7%D7%95%D7%91%D7%A2%D7%95%D7%AA_%D7%AA%D7%A7%D7%93%D7%99%D7%9D_%D7%91%D7%9E%D7%A9%D7%A4%D7%98_%D7%94%D7%99%D7%A9%D7%A8%D7%90%D7%9C%D7%99 הסופרת עופרה עופר אורן: "אין בי שמץ נוסטלגיה. העבר שלי היה מכאיב מדי"], באתר כלכליסט, 3 ביוני 2024

ראיונות מוקלטים
* 
* [http://www.youtube.com/watch?v=7kRTQ8oSJAA&feature=c4-overview&list=UUXKKr3iJcRZRlJJ_inKLjlA בעקבות "מעקב"], ריאיון עם אפרת שושני (2013) ברשת א'.
* 
* גואל פינטו מראיין את עופרה עופר אורן [https://omny.fm/shows/gam-ken-tarbut/40f56d93-9e1f-4c09-81e7-af9b00a30a4f בעקבות "מה קרה להגר באילת"] בתוכנית "גם כן תרבות" בכאן תרבות, 31 בינואר 2023.
* ליאת רגב מראיינת את עופרה עופר אורן [https://www.youtube.com/watch?v=njqTFt7iRvc&t=3s על "מה קרה להגר באילת?"] ברשת כאן ב', 11 בפברואר 2023.
* [https://www.taliasher.com/letshaveness/episode/292f4341/29 בעקבות "מה קרה להגר באילת?"] שיחה עם טלי אשר בפודקאסט שלה (2023).
* 
* 
* 
* 

על כתביה
* 
* אריק גלסנר כותב על [http://www.macom.org.il/wp-content/uploads/2013/10/OfraOferReview231205.jpg "יופי לי, יופי לי"] במעריב, 23 בדצמבר 2005
* 
* 
* דרור גרין כותב [https://www.psychom.com/Poetry_1320_he.html על "מה המים יודעים על צמא"] באתר [https://www.psychom.com/Aboutus_he.html psychom], אפריל 2023.
* 
* (מופיע גם [https://ofra-offer-oren.com/2023/03/02/אילן-ברקוביץבתרבות-וספרות-של-הארץ-על/ בבלוג "סופרת ספרים"])
* תמר משמר, "התאמה של כפפה ליד" – על "מה קרה להגר באילת?, ידיעות אחרונות, מוסף "7 לילות", 7 באפריל 2023, עמ' 15. ([https://ofra-offer-oren.com/2023/04/08/תמר-משמר-כתבה-בידיעות-אחרונות-על-מה-קר/ צילום הכתבה]).
* .
* 
* עטרה אופק כותבת [https://www.hamitlahevet.com/books/e9823d1a-66e6-4ed2-8234-947dc74ef8b5 על "מה קרה להגר באילת?"], בבלוג "המתלהבת", 31 במרץ 2023.
* שניר פלג כתב [https://snirbooks.com/2023/05/04/מה-קרה-להגר-באילת-עופרה-עופר-אורן/comment-page-1/?unapproved=1025&moderation-hash=5db908f5c7aed7c356316b8ab7c1b860#comment-1025 על "מה קרה להגר באילת?"] בבלוג "הספרים ואני", 4 במאי 2023.
* רחל פארן, [https://rachelfaran.co.il/2023/01/22/מה-קרה-להגר-באילת-ספרה-המיוחד-של-עופרה/ "מה קרה להגר באילת?" הוא ספר מופתי, אחר, גאוני, אמיץ, מרגש ומצמרר] בבלוג "חלי והספרים", 22 בינואר 2023.
* אתי סרוסי כתבה [https://etiseroussi.wordpress.com/2023/02/10/מה-קרה-להגר-באילת-עופרה-עופר-אורן/ על "מה קרה להגר באילת] בבלוג "סקירות ספרים", 10 בפברואר 2023.
* 
* 

== הערות שוליים ==

קטגוריה:מתרגמות ישראליות
קטגוריה:מתרגמים ישראלים
קטגוריה:מתרגמות מאנגלית לעברית
קטגוריה:מתרגמים מאנגלית לעברית
קטגוריה:סופרות ישראליות
קטגוריה:סופרים ישראלים
קטגוריה:סופרות כותבות עברית
קטגוריה:סופרים כותבי עברית
קטגוריה:משוררות כותבות עברית
קטגוריה:משוררים כותבי עברית
קטגוריה:משוררות ישראליות
קטגוריה:משוררים ישראלים
קטגוריה:מורים לאנגלית בישראל
קטגוריה:סגל תלמה ילין
קטגוריה:זוכות פרס ספיר
קטגוריה:זוכי פרס ספיר
קטגוריה:זוכות פרס היצירה לסופרים ומשוררים
קטגוריה:זוכי פרס היצירה לסופרים ומשוררים
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:קריית אונו: אישים
קטגוריה:ישראליות שנולדו ב-1951
קטגוריה:ישראלים שנולדו ב-1951